CELEX: 32011R0561
Language: sl
Date: 2011-06-10 00:00:00
Title: Izvedbena uredba Komisije (EU) št. 561/2011 z dne 10. junija 2011 o zaključku prodaje iz Uredbe (EU) št. 447/2010 o začetku prodaje posnetega mleka v prahu po postopku javnega razpisa

11.6.2011   
            
            
               SL
            
            
               Uradni list Evropske unije
            
            
               L 152/23
            
         IZVEDBENA UREDBA KOMISIJE (EU) št. 561/2011
   z dne 10. junija 2011
   o zaključku prodaje iz Uredbe (EU) št. 447/2010 o začetku prodaje posnetega mleka v prahu po postopku javnega razpisa
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(j) v povezavi s členom 4 Uredbe,
   ob upoštevanju naslednjega:
   
               (1)
            
            
               Z Uredbo Komisije (EU) št. 447/2010 (2) se je po postopku javnega razpisa začela prodaja posnetega mleka v prahu v skladu z Uredbo Komisije (EU) št. 1272/2009 z dne 11. decembra 2009 o določitvi skupnih podrobnih pravil za izvajanje Uredbe Sveta (ES) št. 1234/2007 glede odkupa in prodaje kmetijskih proizvodov z javno intervencijo (3).
            
         
               (2)
            
            
               Glede na program razdeljevanja hrane za leto 2012 skupne količine posnetega mleka v prahu, ki jih zahtevajo države članice v skladu s členom 1(2)(a) Uredbe Komisije (EU) št. 807/2010 z dne 14. septembra 2010 o podrobnih pravilih za dobavo hrane iz intervencijskih zalog v korist najbolj ogroženih oseb v Uniji (4), presegajo količine, ki so trenutno na voljo. Zato je primerno, da se vsa preostala količina posnetega mleka v prahu zadrži v intervencijskih zalogah.
            
         
               (3)
            
            
               Prodajo po postopku javnega razpisa za posneto mleko v prahu v skladu s členom 1 Uredbe (EU) št. 447/2010 je zato treba zaključiti in navedeno uredbo je treba razveljaviti. Zato so ponudbe, ki jih prejmejo intervencijske agencije držav članic po 11. uri (po bruseljskem času) dne 17. maja 2011 in pozneje, postale brezpredmetne.
            
         
               (4)
            
            
               Da se trg hitro obvesti in zagotovi učinkovito upravljanje ukrepa, mora ta uredba začeti veljati na dan objave v Uradnem listu Evropske unije.
            
         
               (5)
            
            
               Upravljalni odbor za skupno ureditev kmetijskih trgov ni dal svojega mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Prodaja posnetega mleka v prahu po postopku javnega razpisa, ki se je začela v skladu s členom 1 Uredbe (EU) št. 447/2010, se zaključi.
   Člen 2
   Uredba (EU) št. 447/2010 se razveljavi.
   Člen 3
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. junija 2011
      
         
            Za Komisijo V imenu predsednika
         
         Dacian CIOLOŞ
         
            Član Komisije
         
      
   
   
      (1)  UL L 299, 16.11.2007, str. 1.
   
      (2)  UL L 126, 22.5.2010, str. 19.
   
      (3)  UL L 349, 29.12.2009, str. 1.
   
      (4)  UL L 242, 15.9.2010, str. 9.